open-index/open-wikipedia-markdown huggingface dataset:
David Mansfield

**David Mansfield** (født 13. september 1956 i Pittsburgh i Pennsylvania) er en amerikansk fiolinist, mandolinist, gitarist, pedal steelgitar-spiller, låtskriver og komponist av filmmusikk.

## Liv og virke
David Mansfield vokste opp i Leonia i New Jersey.

Mansfield var fra 1975 til 1978 med i Bob Dylans turné-band, og var med på å starte bandet The Alpha Band i 1976. Etter at The Alpha Band ble oppløst, har Mansfield spilt sammen med artister som blant andre Dylan, Loudon Wainwright III, T-Bone Burnett, Johnny Cash, Nanci Griffith, Roger McGuinn, Sting, Ry Cooder, Edie Brickell, Spinal Tap, Lucinda Williams, Dwight Yoakam, Iggy Pop og Chris Hillman. 

Mansfield har også komponert musikk til en rekke filmer, og var en kort periode i 1986 medlem av Bruce Hornsby and the Range. I 2007 spilte han på Madrugadas album *[[Madrugada (album)|Madrugada]]*.

## Diskografi (utvalg)
**med Bob Dylan**
* 1973 *[[Dylan (1973 album)|Dylan]]*
* 1976 *[[Hard Rain (album)|Hard Rain]]*
* 1978 *Street Legal*
* 1979 *At Budokan*
* 1991 *[[The Bootleg Series Volumes 1-3 (Rare & Unreleased) 1961-1991]]*
* 2002 *[[The Bootleg Series Vol. 5: Bob Dylan Live 1975, The Rolling Thunder Revue]]*
**med The Alpha Band**
* 1976 *The Alpha Band* 
* 1977 *Spark in the Dark* 
* 1978 *The Statue Makers of Hollywood* 
**med Loudon Wainwright III**
* 1992 *[[History (Loudon Wainwright III-album)|History]]*
* 1993 *[[Career Moves]]*
* 1995 *[[Grown Man]]*
* 1999 *[[Social Studies]]*
* 2001 *[[Last Man on Earth]]*
* 2003 *[[So Damn Happy]]*
* 2009 *[[High Wide & Handsome: The Charlie Poole Project]]*
**med andre artister**
* 1976 *Cardiff Rose*, Roger McGuinn
* 1978 *Ever Call Ready*, Chris Hillman
* 1983 *Johnny 99*, Johnny Cash
* 1985 *Alamo Bay*, Ry Cooder
* 1986 *Guitars, Cadillacs, Etc., Etc.*, Dwight Yoakam
* 1986 *Way It Is*, Bruce Hornsby
* 1992 *Born to Rock & Roll*, Roger McGuinn
* 1992 *Break Like the Wind*, Spinal Tap
* 1994 *Flyer*, Nanci Griffith
* 1998 *Primary Colors*, Ry Cooder
* 1998 *Spirit Trail*, Bruce Hornsby
* 1999 *Avenue B*, Iggy Pop
* 2000 *Songs from an Unmarried Housewife And Mother, Greenwich Village, USA*, Suzzy Roche
* 2002 *Zero Church*, Suzzy & Maggie Roche
* 2002 *Song Inside*, Sloan Wainwright
* 2002 *Figments*, Anton Fig
* 2004 *Songs of the Unforgiven*, Crash Test Dummies
* 2005 *McGarrigle Christmas Time*, Kate & Anna McGarrigle
* 2005 *I Will Internalize*, Martha Wainwright
* 2006 *Life Grows Back*, Sloan Wainwright
* 2007 *[[Madrugada (album)|Madrugada]], [[Madrugada]]
* 2009 *If on a Winter's Night...'', Sting

## Referanser


## Eksterne lenker
* 
* 
*
Filip I av Orléans

**Filip av Frankrike, Hertug av Orléans** (fr. *Philippe de France, duc d'Orléans*) (født 21. september 1640, død 9. juni 1701) var fransk prins, yngre sønn av Ludvig XIII og Anna av Østerrike, og yngre bror av Ludvig XIV.

I 1661 giftet han seg med Henrietta av England, som var hans kusine. De fikk to døtre, 

#Marie Louise d'Orléans, som ble gift med Karl II av Spania, og.
#Philippe Charles d'Orléans, hertug av Valois (1664–1666).
#Anne Marie av Orléans, som ble gift med Viktor Amadeus II, med tiden konge av Sardinia.

Da Henrietta døde i 1670, giftet han seg med Elisabet Charlotta av Pfalz. De fikk barna 

#Alexandre Louis d'Orléans, hertug av Valois (1673–1676).
#Philippe d'Orléans, hertug av Orléans.
# Elisabeth Charlotta d'Orléans (1676–1744) som ble gift med Léopold I av Lorraine, hertug av Lorraine. 

## Referanser
Filip II av Orléans

**Philippe d'Orléans, Hertug av Orléans, Regent av Frankrike** (*Philippe Charles d'Orléans*; født 2. august 1674, død 2. desember 1723) var fransk prins, sønn av Philippe av Frankrike, Hertug av Orléans og nevø av Ludvig XIV.

Han giftet seg med sin kusine Françoise Marie de Bourbon 9. januar 1692. Hun var datter av Ludvig XIV og Madame de Montespan. Filip og Françoise Marie fikk åtte barn.

Han virket som regent for Ludvig XV i den tiden denne var mindreårig.

## Barn
#  "Mademoiselle de Valois" (1693–1694)
# Marie Louise Élisabeth d'Orléans (1695–1719), gift med Karl av Frankrike, Hertug av Berry. 
# Louise Adélaïde, "Mademoiselle de Chartres" (1698–1743).
# Charlotte Aglaé d'Orléans (1700–1761), gift med Frans III d'Este, hertug av Modena
# Louis d'Orléans, Hertug av Orléans (1703–1752) gift med Auguste av Baden-Baden. 
# Louise Élisabeth d'Orléans (1709–1742), gift med Ludvig I av Spania
# Philippine Élisabeth d'Orléans, "Mademoiselle de Beaujolais" (1714–1734)
# Louise Diane d'Orléans (1716–1736) gift med prince van Conti.

## Referanser


## Eksterne lenker
*
Jesper Egemar

**Jesper Christian Egemar** (født 1965) er en norsk frilans grafisk designer. Han har blant annet laget en mengde bokomslag for norske forlag. Egemar var med å starte designerfellesskapet Blæst design i Oslo i 2005.

## Priser og utmerkelser
Han har fått flere priser i Årets vakreste bøker for arbeidene sine. I 2002 fikk han Bokkunstprisen. Sammen med fotografen Jo Michael de Figueiredo og forfatteren Ivo de Figueiredo mottok han Kulturdepartementets pris for beste fagbok for ungdom utgitt i 2008, for boken *Støv – en bok om Henrik Wergeland*.

## Undervisning
Jesper Egemar har også undervist i grafisk design, typografi og redaksjonell design ved Høgskolen i Gjøvik, Høyskolen Kristiania, Kunsthøgskolen i Oslo og Universitetet i Sørøst-Norge. 

## Referanser
Marie Émilie de Joly de Choin

**Marie Émilie de Joly, «Mademoiselle de Choin»** (født 1670, død 1732) var en hoffdame og med tiden den andre hustruen til Ludvig, le Grand Dauphin, sønn og tronfølger til Ludvig XVI.

Hun var prins Ludvigs elskerinne samtidig som hun også hadde et forhold til grev Clermont, og det gikk et rykte om at han hadde tenkt å tilrane seg tronen. Hun og Clermont ble derfor etterhvert utvist fra hoffet. Siden giftet hun seg imidlertid med prinsen, men det ble et morganatisk ekteskap. Hun måtte holde til utenfor hoffet, i palasset Meudon. Etter at hennes ektemann døde levde hun for seg selv i respektert isolasjon.

## Referanser
Victoria av Bayern

**Maria Anna Christina Victoria av Bayern** (født 28. november 1660 i München, død 20. april 1690 i Versailles) var fransk kronprinsesse, gift med kronprins Ludvig, le Grand Dauphin og svigerdatter til kong Ludvig XIV av Frankrike. Hun var kjent som *Dauphine* Victoire''.

Victoria var datteren til Ferdinand Maria, kurfyrste av Bayern og Henrietta Adelaide av Savoia. Hennes mormor var prinsesse Christine av Frankrike.

Victoria og prins Ludvig fikk tre barn.

Da hennes svigermor døde, ble hun rikets førstedame. Imidlertid kunne hun i liten grad ta seg av sine plikter, siden hun hadde dårlig helse. Hun døde i 1690.

## Barn
# Ludvig, hertug av Burgund
# Filip V av Spania 
# Karl, hertug av Berry

## Referanser
Marie-Adélaïde av Savoia

**Marie-Adélaïde av Savoia** (født 6. desember 1685, død 12. februar 1712) var fransk prinsesse, gift med Ludvig, hertug av Burgund og mor til kong Ludvig XV av Frankrike.

Hun ble kronprinsesse da hennes svigerfar, Ludvig, le Grand Dauphin, døde i 1711. Imidlertid døde hun selv etter å ha blitt syk av meslinger mindre enn et år senere. Hennes ektemann døde noen dager etter henne.

## Referanser
Big Ten-sportsligaen

**Sportsligaen Big Ten** (engelsk: *Big Ten Conference*) ble stiftet av idrettslagene til sju utdanningsinstitusjoner i USA, i 1896, og den konkurrerer i dag innen flere idretter. Fjorten universiteter/college deltar i dag.

## Historie
Sportsligaens navn var *Western Conference* mens den besto av lagene fra  Purdue, Michigan, Wisconsin, Minnesota, Illinois, Chicago, og Northwestern.

Navnet «Big Nine», fikk sportsligaen i 1899, etter at Iowa og Indiana hadde sluttet seg til. Navnet «**Big Ten**» fikk ligaen i 1917.

## Medlemmer
Medlemmene er (pr. 2014), 
*Illinois-universitetet i Urbana–Champaign
*Indiana-universitetet i Bloomington
*Iowa-universitetet
*Maryland-universitetet i College Park
*Michigan-universitetet
*Michigan State-universitetet
*Minnesota-universitetet
*Nebraska-universitetet i Lincoln
*Northwestern-universitetet
*Ohio State-universitetet
*Penn State-universitetet
*Purdue-universitetet
*Rutgers-universitetet
*Wisconsin-universitetet i Madison

### Fremtidige medlemmer
*California-universitetet i Los Angeles (UCLA) – ble med 1. juli 2024
*University of Southern California (USC) – ble med 1. juli 2024

### Tidligere medlem
*Chicago-universitetet

## Eksterne lenker
*
Marie Leszczyńska

**Marie Leszczyńska** (*Maria Karolina Zofia Felicja Leszczyńska*) (født 23. juni 1703 i Trzebnica, død 24. juni 1768 i Versailles) var dronning av Frankrike, gift med kong Ludvig XV.

Hun var datter av kong Stanisław I Leszczyński av Polen og hans kone Catherine Opalińska.

Hun var dronning i 43 år, lenger enn noen annen fransk dronning.

## Referanser


## Eksterne lenker
* 
*
Maria Teresa av Spania

**Maria Teresa Antonia Rafaela av Spania** (født 11. juni 1726 i Madrid, død 22. juli 1746 i Versailles) var den første hustruen til prins Ludvig Ferdinand av Frankrike (1729–1765).

Hun døde i forbindelse med komplikasjoner med deres datters fødsel. Datteren, Marie Thérèse, døde også som lite barn.

## Referanser
Etiopia under Sommer-OL 1996

**Etiopia under Sommer-OL 1996**. Atten sportsutøvere, ti menn og åtte kvinner, fra Etiopia deltok i to sporter, friidrett og boksing, under Sommer-OL 1996 i Atlanta. Det var niende gangen Etiopia deltok i et OL. De kom på 34.-plass med to gull- og én bronsemedalje. Friidrettsutøveren Fita Bayisa var landets flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Eritrea under Sommer-OL 2000

**Eritrea under Sommer-OL 2000**. Tre sportsutøvere, to menn og en kvinne, fra Eritrea deltok i friidrett under Sommer-OL 2000 i Sydney. Det var første gangen Eritrea deltok i et sommer-OL. De vant ikke noen medalje. Friidrettsutøveren Nebiat Habtemariam var landets flaggbærer under åpningsseremonien.

## Medaljer

  
## Eksterne lenker
* Resultater og profilside  på sports-reference.com
Etiopia under Sommer-OL 2000

**Etiopia under Sommer-OL 2000**. Tjueseks sportsutøvere, femten menn og elleve kvinner, fra Etiopia deltok i to sporter, Friidrett og boksing under Sommer-OL 2000 i Sydney. Det var tiende gangen Etiopia deltok i et OL. De kom på tjuendeplass med fire gull-, en sølv- og tre bronsemedaljer. Friidrettsutøveren Derartu Tulu var landets flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Creel

**Creel** er en landsby i Bocoyna kommune i delstaten Chihuahua i Mexico. Den ligger i Bocoyna kommune Sierra Tarahumara, som er en del av fjellkjeden Vestlige Sierra Madre, rundt 175 kilometer sørvest for delstatshovedstaden. Creel hadde 5&nbsp;026 innbyggere i 2010. Landsbyen ble grunnlagt 26. mai 1907.

Creel er et populært turistmål, både på grunn av at den ligger langs Chihuahua–Stillehavs-jernbanelinja, og nærheten dens til naturperler som Barrancas del Cobre og Cascada de Basaseachi. I 2007 fikk landsbyen status som «Pueblo Mágico».

## Demografi

## Referanser


## Eksterne lenker
* 
* Bocoyna kommunes hjemmeside
Eritrea under Sommer-OL 2008

**Eritrea under Sommer-OL 2008**. Elleve sportsutøvere, ni menn og to kvinner, fra Eritrea deltok i friidrett under Sommer-OL 2008 i Beijing. Det var tredje gangen Eritrea deltok i et sommer-OL. De vant ikke noen medalje. Friidrettsutøveren Simret Sultan var landets flaggbærer under åpningsseremonien.

## Medaljer

## Eksterne lenker
* Resultater og profilside  på sports-reference.com
Norges ambassade i Beijing

**Norges ambassade i Beijing** er huset i et moderne bygningsanlegg i Beijings nye ambassadeområde i Sanlitun i det østlige bydistriktet Chaoyang. Det ligger om lag seks kilometer fra byens sentrale deler. Ambassadebygningen er tegnet av arkitekten Rolf Ramm Østgaard, og stod ferdig i 1972.

Norge etablerte en egen utenriksstasjon i Kina i 1919. Det ble da opprettet en legasjon i Beijing. Legasjonen var akkreditert hos den nasjonalistiske regjering i Nanjing, og flyttet etter hvert til Shanghai, der legasjonen delte kontorer med det norske generalkonsulatet og samme person kombinerte stillingene som chargé d'affaires i Kina og generalkonsul i Shanghai.  Stasjonen var ledet av en minister. Fra 1931 var Norges minister i Tokyo i Japan sideakkreditert til Kina.
De første ministre var
* Johan Wilhelm Michelet (1921–1928, Beijing)
* Nicolai Aall (1928–1938)
* Terje Knudtzon (1938–1943)
I 1942, under Japans okkupasjon av Kina, ble legasjonen og generalkonsulatet stengt, før det senere samme år ble etablert en ny legasjon i den provisoriske hovedstaden Chongqing. I 1943 ble denne legasjonen oppgradert til ambassade. Fra november 1945 holdt ambassaden til i Shanghai. Fra slutten av 1948 fulgte en av ambassadens ansatte nasjonalistregjeringen der den oppholdt seg, da den skiftet oppholdssted på grunn av kommunistenes framrykking. Nasjonalistregjeringen ble drevet tilbake til Taiwan og i 1949 flyttet ambassadøren til Bangkok i Thailand.
Ambassadører i denne tiden var:
* Alf Hassel (1943–1945, Chongqing)
* Nicolai Aall (1945–1949)
Etter at Folkerepublikken Kina ble utropt i desember 1949, brøt Norge med nasjonalistregjeringen og anerkjente (som ett av de første land) folkerepublikkens regjering i stedet. I 1950 ble det etablert et representasjonskontor i Beijing. Den 5. oktober 1954 etablerte Norge og Folkerepublikken Kina fulle diplomatiske forbindelser og representasjonskontoret ble oppgradert til ambassade.
Siden da har ambassadørene vært:
* Finn Synnøvsøn Koren (1949–1954)
* Nicolai Geelmuyden (1954–1955), kun konstituert chargé d'affaires
* Ernest Krogh-Hansen (1955–1959)
* Erik Dons (1959–1963)
* Helge Akre (1963–1967)
* Ole Ålgård (1967–1969)
* Monrad Helle (1970–1971)
* Per G. Ravne (1971–1975)
* Torleiv Anda (1975–1979)
* Tancred Ibsen jr. (1979–1982)
* Arne Arnesen (1982–1987)
* Jan Tore Holvik (1987–1994)
* Sverre Berg Johansen (1994–1999)
* Haakon Baardsøn Hjelde (1999–2003)
* Tor Christian Hildan (2003–2007)
* Svein Ole Sæther (2007–2017)
* Geir O. Pedersen (2017–2019)
* Signe Brudeset (2019–2024)
* Vebjørn Dysvik (2024– )

## Referanser


## Eksterne lenker
* Hjemmesiden til den kgl. norske ambassade i Beijing
Sveriges ambassade i Beijing

**Sveriges ambassade i Beijing** ligger i det nye ambassadeområdet i Sanlitun nordøst i den kinesiske hovedstad Beijing, i bydistriktet Chaoyang. Oppføringen  av ambassadebygningene pågikk mellom september 1971 og oktober 1972. Arkitekter var Nils Ahrbom og Hando Kask. Tilbygg ble gjort i 1991 og 1998.

## Eksterne lenker
* Ambassadens websted
* Ambassaden på sfv.se
Høgevarde fyr

**Høgevarde fyr** er et fyr som ligger ved Avaldsnes ved Karmsundet på østsiden av Karmøy.

Fyrbygningen har et høyt, rundt fyrtårn i gavlen og ble bygget i tegl i 1858. I 1859 ble bygningen bordkledd. Fyret ble opprettet her i 1700 og med den høye alderen, samt at det ikke finnes liknende fyrbygninger i Norge, er stasjonen fredet etter lov om kulturminne. Fyret ligger i sammenheng med tidligere tollbod og fornminne.

Fyret ble nedlagt i 1902 og er erstattet av et lyktehus i nærheten.

## Se også
* Norske fyr

## Eksterne lenker
* 
* 
*
Eritrea under Sommer-OL 2004

**Eritrea under Sommer-OL 2004**. Fire sportsutøvere, tre menn og en kvinne, fra Eritrea deltok i friidrett under Sommer-OL 2004 i Athen. Det var andre gangen Eritrea deltok i et sommer-OL. De kom på delt 71.-plass med en bronsemedalje. Friidrettsutøveren Yonas Kifle var landets flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Røværsholmen fyr

**Røværsholmen fyr** er et fyr som ligger på en holme nord for Røvær utenfor Haugesund i Rogaland.

Stasjonen har et 13,5 meter høyt rødt fyrtårn i støpejern. Tårnet står på en fot av hugget stein, som kommer fra Lista fyr der to steintårn ble tatt ned i 1873. Røværsholmen fyr ble opprettet i 1892 og har et 2. ordens linseapparat.

Det ligger bolig og uthus ved siden av tårnet, og naust og brygge like nedenfor. Ilandstigningsforholdene er vanskelige, og båter måtte som regel heises opp med en kran som nå er borte. Fyret var i drift som familiestasjon i vel 60 år før den ble gjort om til tørnstasjon. I 1961 fikk Røværsholmen fyr elektrisk kraft fra land, og i 1975 ble det automatisert og avbemannet.

Det har tidligere vært to andre fyr stasjoner rundt Røvær. Gitterøy fyrstasjon og Glette fyrstasjon. Men begge fyrstasjonene ble revet, henholdsvis i 1910 og 1860.

Fyrstasjonen er fredet etter lov om kulturminne. I nyre tid har Ravnafolke drevet med overnatting på fyret. Men de ble slått konkurs i 2020

## Se også
*Norske fyr

## Referanser


## Eksterne lenker
* 
* 
*
Etiopia under Sommer-OL 2004

**Etiopia under Sommer-OL 2004**. 26 sportsutøvere fra Etiopia deltok i to sporter, friidrett og boksing under Sommer-OL 2004 i Athen. Det var ellevte gangen Etiopia deltok i et OL. De kom på tjueåttendeplass med to gull-, tre sølv- og to bronsemedaljer. Friidrettsutøveren Abel Aferalign var landets flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
FYR Makedonia under Sommer-OL 2004

**FYR Makedonia under Sommer-OL 2004**. Ti sportsutøvere, sju menn og tre kvinner fra FYR Makedonia deltok i fem sporter, bryting, friidrett, padling, skyting og svømming under Sommer-OL 2004 i Athen. Det var tredje gangen FYR Makedonia deltok i et sommer-OL, de vant ikke noen medalje. Bloago Geurgieuski var landets flaggbærer under åpningsseremonien.

## Medaljer
Skudenes fyr

**Skudenes fyr** er et fyr som ligger ved innseilingen til Skudeneshavn på Karmøy i Rogaland, på nordsiden av Skudenesfjorden. 

Fyret ble opprettet i 1799. Fyret ligger i et klippelandskap og områdene mellom klippene bærer preg av å ha blitt brukt som beitemark. Her ligger den tidligere fyrbygningen i tre med grunnmur etter lyktehus på det sørøstlige hjørnet. I tillegg finnes bolig og uthus. Det er også spor etter et kullhus og anlegg fra andre verdenskrig i området. Fyrstasjonen ble nedlagt i 1924, lyktehus revet og bygningene solgt. 

Fyret ligger ytterst på en høy klippe i et særpreget landskap. Den høye alderen og at bygningene stor sett er intakte gjør at fyrstasjonen er fredet etter lov om kulturminne. 

## Se også
*Norske fyr

## Eksterne lenker
* 
*
FYR Makedonia under Sommer-OL 2008

**FYR Makedonia under Sommer-OL 2008**. Sju sportsutøvere, fem menn og to kvinner fra FYR Makedonia deltok i fem grener, bryting, friidrett, padling, skyting og svømming under Sommer-OL 2008 i Beijing. Det var fjerde gangen FYR Makedonia deltok i et sommer-OL, de vant ingen medalje. Atanas Nikolovski var landets flaggbærer under åpningsseremonien.

## Medaljer

## Friidrett

## Padling
### Slalåm

## Skyting

## Svømming

## Bryting
Ormsundveien (Oslo)

**Ormsundveien** er en lokalvei i Oslo som begynner i lysregulert kryss med Mosseveien ved Nedre Bekkelaget skole. Veien går mot sydvest, forbi tidligere avkjøring til Sydhavna og videre over Ormsund bru. Veien følger sjøen langs øst- og sydøstsiden av Ormøya (bildet) og ender som blindvei ved Malmøysundet, like ved der Malmøybrua går over til Malmøya.

Veien er i hele sin lengde trafikkert av bussrute 85. 

## Aktuelle bygninger langs veien
* Ormsundveien 2: Nedre Bekkelaget skole
* Ormsundveien 6: Villa Solheim. Overtatt av kommunen og tatt i bruk av Nedre Bekkelaget skole, Aktivitetsskolen. Tidligere statsminister Johannes Steen bodde her.
* Ormsundveien 14: Ormsundveien byøkologiske buforening
* Ormsundveien 16: Bekkelagstunet. Bygget i 1940 som Ormsund leir, senere i bruk som Skipsfartens internat og pr 2015 base for Norsk Folkehjelp Oslo
* Ormsundveien 21: Ceresbrygga ved Ormsund bru. Verneverdig bryggeanlegg fra den tidligere lokalbåttrafikken. Det var her opptakene ble gjort til KLMs «Torsken kommer»

## Referanser


## Litteratur
* 

## Eksterne lenker
*
Karmøy Basketballklubb

**Karmøy Basketballklubb** (stiftet i 1996) er en basketballklubb fra Karmøy.

Per idag har KBBK tre lag. Et herrelag som spiller i 3. divisjon, et guttelag som spiller i U18 serien, og et minilag. 

## Eksterne lenker
*
Paul Jiang Taoran

**Paul Jiang Taoran** (født 27. juli 1926 i Qingyuan i provinsen Hebei i Kina, død 15. november 2010 i Shijiazhuang) var katolsk biskop av Shijiazhuang (Zhengding) i provinsen Hebei i Kina. 
## Liv og virke
### Prest
Jiang studerte filosofi og teologi i Beijing og ble presteviet i 1953. Han arbeidet i sjelesorgen i Beijing og Hebei frem til 1957 da den politiske situasjon satte bom for hans prestelige virke. I noen år arbeidet han på et sykehus, og ble så, under kulturrevolusjonen, dømt til fem års reform gjennom arbeid. I 1982 kunne han gjenoppta sitt prestelige virke, i Shijiazhuang.
### Biskop
Biskop Jiang ble bispeviet uten pavelig mandat i 1989. Han ble en nokså kontroversiell skikkelse blant annet på grunn av hans avhendelse av kirkelig eiendom. Pave Benedikt XVI løste ham fra kirkelig underkjennelse i 2008 og approberte ham som en «rettmessig biskop uten jurisdiksjon». Han ble understilt biskop Julius Jia Zhiguo av Zhengding, som imidlertid ikke var anerkjent av de kinesiske myndigheter og som ble holdt i områdearrest og under oppsyn i sin domkirke i en landsby. Men biskop Paul Jiang Taoran hadde ikke desto mindre helhjertet understilt seg biskop Jia, og dette har fremskyndet forsoningsprosessen mellom «åpne» og «undergrunns»katolikker. Flere menigheter ledes nå (2010) av team bestående av prester fra begge leirer.

Den regjeringsapproberte kirkes bispedømme bærer navnet Shijiazhuang, men det tilsvarende romaopprettede bispedømme heter Zhengding; sammen har (per 2010) bispedømmet/bispedømmene 150&nbsp;000 katolikker.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop *Paul Jiang Taoran* (1926-2010) *1989
## Referanser
Vikeholmen fyr

**Vikeholmen fyr** er et fyr som ligger på en holme 800 meter sør for Skudeneshavn på Karmøy i Rogaland, på nordsiden av Skudenesfjorden

Fyret ble bygget i 1849, først som et midlertidig fiskefyr under sildefisket i vinterhalvåret. I 1875 ble det nåværende fyret bygget som et av de første i landet i betong. Det ble avfolket og automatisert alt i 1908 og erstattet av en fyrlykt. En periode etter dette ble den gamle fyrbygningen brukt som bolig, men ble etterhvert fraflyttet og stedet forfalt. I 1965 tok Skudenes Sjømannsforening over fyret, og har siden den gang brukt det som overnattingssted.

Den nye fyrlykta står oppført som *Vikaholmen* hos Kystverket.

## Se også
*Norske fyr

## Eksterne lenker

*
Ferdinando Paër

**Ferdinando Paër** (1771–1839) var en italiensk komponist, mest kjent for sine operaer.

## Liv og virke
Paër operadebut skjedde allerede i 1789 med den komiske operaen *La locanda de´ vagabondi*. I 1791 ble han teaterkapellmester i Venezia, i 1797 var han i Wien med samme tittel. Fra 1802 til 1806 var han kapellmester ved hoffteateret i Dresden, fra 1812 til 1827 kapellmester ved den italienske operaen i Paris. Han ble medlem av Académie française i 1831, og kapellmester ved det kongelige kapell i 1832. Paër skrev omtrent 44 operaer, alle ble møtt med stor entusiasme og var svært kjent i hans levetid, men etter hans død ble de fort glemt. I tillegg skrev han blant annet oratorier, kantater, vokalmusikk, klaverstykker.

Til grunn for Paërs opera *Leonora* ligger det samme stoffet som Beethoven skrev operaen *[[Fidelio]]* over. 

Paër var blant annet den unge Franz Liszts komposisjonslærer i Paris, og hjalp ham med å ferdigstille sin første opera, *Don Sanche ou le château d'amour* (1824–1825).

## Referanser


## Litteratur
* Giuliano Castellani: *Ferdinando Paer. Biografia, opere e documenti degli anni parigini*. Lang, Bern 2008, ISBN 978-3-03911-719-2 (Varia musicologica; 15). 
* Wolfram Enßlin: *Chronologisch-thematisches Verzeichnis der Werke Fernando Paërs, Band 1: Die Opern*. Georg Olms Verlag, Hildesheim 2004, ISBN 3-487-11947-1. 
* Simone Galliat: *Musiktheater im Umbruch. Studien zu den „opere semiserie“ Ferdinando Paërs*. Gustav Bosse Verlag, Kassel 2009, ISBN 978-3-7649-2711-0 (zugl. Dissertation, Universität Köln 2008). 
* John Rice: *Empress Marie Therese and Music at the Viennese Court, 1792–1807*. Cambridge University Press, Cambridge 2003, ISBN 0-521-82512-1. 

## Eksterne lenker
* 
* 
* 
* 
* Ferdinando Paër og operaen ''Agnese''
Anders Borg

**Anders Erik Borg** (født 11. januar 1968 i Stockholm) er en svensk politiker (M). Han var Sveriges finansminister mellom 6. oktober 2006 og 3. oktober 2014. Borg jobber nå blant annet med en utredning om finsk økonomi og i World Economic Forum med å fremme globalt samarbeid.

## Familiebakgrunn og yrkeskarrière
Han ble født i bydelen Skarpnäck i Stockholm, men vokste opp i Lindö, en forstad til Norrköping. Etter gymnaset studerte han blant annet filosofi, økonomisk historie og statsvitenskap ved Uppsala universitet 1988–1991. Ved siden av studiene var han ordfører i studentparlamentet i 1989 og leder i den konservative Föreningen Heimdal 1989–1990, en studentforening ved samme universitet. Han studerte senere nasjonaløkonomi ved Stockholms universitet 1995–1997, men Borg har ikke tatt noen akademisk grad.

Borg var analytiker i Transferator Alfred Berg AB 1995–1998, sjeføkonom i ABN AMRO Bank i Stockholm 1998–1999, avdelingssjef for økonomisk analyse i Skandinaviska Enskilda Banken AB 1999–2001 og pengepolitisk rådgiver for styret i Sveriges Riksbank 2001–2002. Han har også vært medlem av Expertgruppen för studier i offentlig ekonomi (ESO) og styremedlem i Arbetsmarknadsstyrelsen. Borg har skrevet en rekke tidsskriftsartikler, blant annet om finanspolitikk og budsjettprosesser i *Ekonomisk Debatt* og om statlige inngrep og stabiliseringspolitikk i *Penning- & valutapolitik*. Tidlig i 1990-årene utgav han to debattskrifter om økonomisk politikk.

## Politisk arbeid
Som gymnasiast meldte Borg seg inn i Moderata ungdomsförbundet, der han var nestleder 1990–1991. I studietiden var han dessuten viseformann i Fria Moderata Studentförbundet og lederskribent i *[[Svenska Dagbladet]]* 1990–1991. Etter den borgerlige valgseieren i 1991 ble han innhentet til statsrådsberedningen, med ansvar for å samordne kommunal-, sosial-, kultur- og utdannelsessaker. I perioden 1993–1994 fungerte han blant annet som taleskriver for statsminister Carl Bildt.

I 2003 ble Borg innhentet av Bo Lundgren som rådgiver i økonomiske spørsmål for Moderaternas partiledelse, og tilhørte kretsen rundt den nyvalgte partilederen Fredrik Reinfeldt. Etter den borgerlige valgseieren i 2006 ble Borg utnevnt til finansminister i Reinfeldts regjering.

## Referanser


## Eksterne lenker
* 
* 
*
Joseph Yang Yongqiang

**Joseph Yang Yongqiang** (kinesisk: 楊永強 / 杨永强, pinyin: *Yáng Yǒngqiáng; født* 1970) er en kinesisk katolsk biskop av Hangzhou, etter først å ha vært biskop av Zhoucun i provinsen Shandong.

## Liv og virke
### Prest
Han ble presteviet i 1995 etter prestestudier ved det katolske Helligåndseminaret i Shandong, og ved presteseminaret i Sheshan i Shanghai, og virket så i sjelesorgen i bispedømmet Zhoucun, og underviste ved presteseminaret i Jinan fra 2005. 
### Koadjutorbiskop av Zhoucun
Han ble nominert til kandidat til koadjutor biskop der av biskop Joseph Ma Xuesheng av Zhoucun og dette ble tilstyrket ved enstemmig avstemning lokalt i bispedømmet sent i 2009. Han ble så bispeviet med pavelig approbasjon den 15. november 2010 i en seremoni presidert av biskop John Fang Xingyao av Linyi assistert av biskopene Joseph Li Mingshu av Qingdao, Zhao Fengchang av Liaocheng, Zhang Xianwang av Jinan og  hjelpebiskop Joseph Xing Wenzhi av Shanghai (sistnevnte er en slektning). Samtlige var både Vatikan-approberte og anerkjente av den kinesiske regjering.

Biskop Joseph Ma av Zhoucun var innlagt på sykehus og kunne ikke delta. Ordinasjonen fant sted i Jesu Hellige Hjerte-katedralen i Zibo.

Bispedømmet Zhoucun hadde da 13 prester og tre ordenssøstre, og rundt 18 000 katolikker (2010).

Da biskop Joseph Ma Xue-sheng døde den 8. februar 2013, etterfulgte biskop Yang ham som ordinarie biskop av Zhoucun.

I desember 2016 ble han valgt til visepresident for Den kinesiske patriotiske katolske forening.

### Biskop av Hangzhou
Den 12. juni 2024 utnevnte pave Frans ham til biskop av Hangzhou.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958
* Biskop Thomas Zhao Fengwu (1920-2005) *1993
* Biskop John Fang Xingyao (1953- ) *1997
* Biskop *Joseph Yang Yongqiang* (1970- ) *2010

## Referanser
2. divisjon fotball for menn 2001

**[[2. divisjon fotball for menn]] [[Norsk fotball 2001|2001]]** var det tredje øverste nivået i norsk fotball året 2001. Ligaen bestod av 56 lag fordelt på fire avdelinger. Dette var den første sesongen på nivå tre at ligaen bestod av kun fire avdelinger.

## Opp- og nedrykk
Vinneren i hver avdeling rykket opp til 1. divisjon, mens de tre siste lagene i hver avdeling rykket ned til 3. divisjon.

Opprykk: , ,  og 

## Avdeling 1

## Avdeling 2

## Avdeling 3

## Avdeling 4

## Eksterne lenker
* Norges Fotballforbund
* Norges Fotballforbund - 2. divisjon menn avdeling 1 2001
* Norges Fotballforbund - 2. divisjon menn avdeling 2 2001
* Norges Fotballforbund - 2. divisjon menn avdeling 3 2001
* Norges Fotballforbund - 2. divisjon menn avdeling 4 2001
Saint Lucia under Sommer-OL 2000

**Saint Lucia under Sommer-OL 2000**. Fem sportsutøvere, tre menn og to kvinner, fra Saint Lucia deltok i to sporter, friidrett og svømming under Sommer-OL 2000 i Sydney. Det var andre gangen som Saint Lucia deltok i et sommer-OL, de vant ikke noen medaljer. Friidrettsutøveren Dominic Johnson var landets flaggbærer under åpningsseremonien. 

## Medaljer
Lars Leijonborg

**Lars Erik Ansgar Leijonborg** (født 21. november 1949 i Täby) er en svensk sosionom og politiker for Folkpartiet. Han var partileder for Folkpartiet fra 1997 til 2007, og var Sveriges utdanningsminister 2006–2007 og høyskole- og forskningsminister 2007–2009. Leijonborg representerte Stockholms län i Sveriges riksdag fra 1985 til 2009.

Leijonborg ble nestleder i Folkpartiet i 1990, og året etter ble han parlamentarisk leder. Han overtok som partileder etter Maria Leissner i 1997. Etter et svakt 1998-valg gikk Folkpartiet sterkt frem ved valget i 2002, og ble Riksdagens tredje største. Etter det borgerlige flertallet i 2006 ble FP med i Fredrik Reinfeldts regjering, og Leijonborg ble først utdanningsminister og så høyskole- og forskningsminister. Leijonborg gikk av som partileder i 2007.

Etter han gikk ut av politikken har han blant annet arbeidet som PR-konsulent. Han ble utnevnt til styreleder ved Karolinska Institutet i 2013. Han trakk seg fra vervet etter skandaleavsløringene rundt kirurgen Paolo Macchiarini.

## Referanser


## Eksterne lenker
* 
* 
* 
* Lars Leijonborg (FP), Riksdagen.se
Geita fyr

**Geita fyrstasjon** er et fyr som ligger på øya Geita i Buefjorden i Askvoll kommune i Vestland.

Fyrbygningen er i tre og har et lyktehus med en høy, spiss kuppel i det sørøstlige hjørnet. Selve linsa står på et smijernsfundament. Geita har vanskelige ilandstigningsforhold og et naust som ligger noen hundre meter fra resten av fyret. Stasjonen har også maskinhus og uthus, bolig og fjøs.

I dag driver Nordisk Kunstnersenter Dalsåsen med utleie av fyret for overnatting.

Den spesielle plasseringen på toppen av øya og det særegne lyktehuset gir fyret en egen karakter og fyrstasjonen er vernet etter lov om kulturminner.

## Se også
*Norske fyr

## Eksterne lenker
* 
* 
*
Johan Bergenstråhle (offiser)

**Johan Bergenstråhle** (født 13. mai 1756, død 7. mars 1840 i Stockholm) var en svensk feltherre i krigen med Norge i 1808 og i finskekrigen.
## Biografi
Han ble oberstløytnant ved Nylands infanteriregemente i 1788 og bidro kraftig til Gustaf Mauritz Armfelts seier over russerne i slaget ved Summo og var regimentssjef under krigen 1789-90. I 1794 ble han utnevnt til oberst og i 1805 sjef for Västerbottens regiment.

Ved krigsutbruddet ble Bergenstråhle sjef for den nordre styrken mot Norge, men naturforholdene hindret hans offensiv. I juni 1808 ble han og 1 000 mann med fire kanoner sendt til Vasa for å gjenerobre byen og for å forstyrre styrkene som sto mot general Klingspor. Ekspedisjonen mislyktes, og Johan Bergenstråhle ble såret og tatt til fange den 25. juni.

Etter krigen tok han i 1813 avskjed med generalmajors rang og bosatte seg på Toresta i Låssa socken.

## Ekteskap
* Gift første gang 12. oktober 1785 med Carolina Margareta von Cristiersson (1767–1799). De fikk sju barn.
* Gift andre gang 23. september 1800 med Ulrika Gustava Riddersvärd (1781–1849). De fikk ti barn.

## Referanser


## Litteratur
* Svensk uppslagsbok. Malmö 1939

## Eksterne lenker
* Om Johan Bergenstråhle, fra *Nordisk familjebok*, andre opplag (1904–1926)
Saint Lucia under Sommer-OL 2004

**Saint Lucia under Sommer-OL 2004**. To sportsutøvere, en mann og en kvinne, fra Saint Lucia deltok i to sporter, friidrett og svømming under Sommer-OL 2004 i Athen. Det var tredje gangen som Saint Lucia deltok i et sommer-OL, de vant ikke noen medaljer. Friidrettsutøveren Zepherinus Joseph var landets flaggbærer under åpningsseremonien. 

## Medaljer
Baisha Liu

**Baisha Liu** (kinesisk: 刘白沙, pinyin: *Liú Báishā*, 1943–2010) var en kinesisk-norsk pedagog og oversetter.

Hun hadde utdannelse blant annet fra University of Oregon og Pekinguniversitetet.

Baisha Liu bodde mesteparten av livet i USA og Norge. I 1948 reiste hun fem år gammel, sammen med moren til Taiwan for å besøke slektninger. I løpet av oppholdet ble Folkerepublikken Kina opprettet, og veien tilbake til Fastlands-Kina ble stengt for Baisha og moren. Tolv år gammel emigrerte hun til USA. I 1967 reiste hun til Paris for å studere fransk. Der begynte Liu snart å befatte seg med kinesisk, og begynte å studere kinesisk litteratur og kalligrafi.

Høsten 1969 kom hun til Norge for å undervise i kinesisk, og fikk etterhvert fast ansettelse som universitetslektor ved Universitetet i Oslo.

Blant hennes oversettelser kan nevnes:

* * Kinesiske noveller, fra Lu Xun til kulturrevolusjonen*, oversettelser foretatt sammen med Vibeka Børdahl, Pax Forlag, 1971
* * Åndefjellet*, av Gao Xingjian, oversatt sammen med ektemannen Harald Bøckman, Aschehoug, 2002
* *Et menneskes hellige bok*, av Gao Xingjian, oversatt sammen med Harald Bøckman, Aschehoug, 2004
* 我站着，我受得了, * Eg stend, eg tak det, [[Olav H. Hauge]]s dikt i utvalg*, oversatt fra norsk til kinesisk sammen med Harald Bøckman og Xi Chuan, Writers Publishing House, 2009

Hun var gift med den norske sinologen Harald Bøckman.

## Referanser
Ut fra India teorien

**Ut fra India teorien** (også kalt den indiske *Urheimat* teorien) er en pseudovitenskapelig teori om at den indoeuropeiske språkfamilien oppstod på det indiske subkontinentet, og utbredte seg til andre indoeuropeisk talende regioner gjennom en serie av folkevandringer. En kjent forsvarer av denne teorien var den tyske poeten og filosofen Karl Wilhelm Friedrich von Schlegel (1772&ndash;1829).

Teorien ble opprinnelig foreslått på slutten av 1700-tallet for å forklare likhetene mellom sanskrit og europeiske språk. I det akademiske miljøet ble den etter kort tid erstattet av Kurgan-hypotesen, som plasserte det indoeuropeiske Urheimat på steppene i dagens sørlige Russland og Ukraina. Basert på arkeogenetiske studier av den sørøstasiatiske befolkningen, har det i de senere år likevel vært en marginal støtte for teorien i akademiske kretser. Nevneverdige moderne støttespillere for teorien er den flamske indologen Koenraad Elst (1999), den indiske forfatteren Shrikant Talageri (2000) og arkeologen B. B. Lal.

## Referanser
Anton Ove Pedersen

**Anton Ove Pedersen** (1942–2017) var en norsk banksjef og politiker (H).

Han hadde studentereksamen fra Kristiansand handelsgymnasium fra 1962 og juridisk embedseksamen med spesialfag i bank- og pengerett fra 1969. Han var depotsjef i Mo Sparebank, banksjef i Hemnes Sparebank og banksjef i Stjørdal Sparebank, deretter regionbanksjef i Stjørdal-distriktet. Pedersen var viseadministrerende direktør med ansvar for kredittvirksomheten i Sparebanken Midt-Norge 1987–1997. I 1997 ble han administrerende direktør i byggevarefirmaet Tore Ligaard i Stjørdal og styreleder i Eika Gruppen. Deretter var han banksjef i Helgeland Sparebank i Mo i Rana.

Pedersen påtok seg styreverv innen bank, forsikring og øvrig næringsliv. Han var medlem av Hemnes kommunestyre, administrasjonsutvalg og bygningsråd, medlem av Stjørdal kommunestyre og administrasjonsutvalg 1999–2003 samt medlem av Nord-Trøndelag Høyres økonomiutvalg.

## Referanser
Yazkulturen

**Yazkulturen** (også *Yaz Tepe*) var en tidlig jernalderkultur i Margiana, Baktria og Sogdia i tiden rundt 1500-1000 f.Kr. Den oppsto på toppen av sen bronsealder i steder innenfor det arkeologiske kompleks i Baktria og Margiana, og tidvis bygget steintårn, hus av betydelig størrelse og vanningssystemer. Keramikk var hovedsakelig håndlaget, men det var økende bruk av dreieskive. Det har blitt funnet pilspisser framstilt av bronse eller jern, også sigder av jern.

Med landbruksbefestninger, steppebasert metallurgi og keramikk, og fravær av gravsteder har kulturen blitt vurdert som en sannsynlig arkeologisk refleksjon av tidlig østiransk kultur som beskrevet i zoroastrismens religiøse tekster *[[Avesta (skriftsamling)|Avesta]]*. Så langt har det ikke blitt avdekket noen graver knyttet til kulturen, og det har blitt vurdert som mulig bevis for zoroastrismens praksis med eksponering eller himmelbegravelser.

## Referanser


## Litteratur

* Bendezu-Sarmiento, Julio; Lhuillier, Johanna (2013): «Sine Sepulchro cultural complex of Transoxiana (between 1500 and the middle of the 1st Millennium BCE). Funerary Practices of the Iron Age in Southern Central Asia: Recent Work, old Data, and new Hypotheses» i: *AMIT* (45)
* Khlopina, K. I. (2015): «Namazga-depe and the Late Bronze Age of Southern Turkmenia» i: Kohl, Philip L.: ''The Bronze Age Civilization of Central Asia: Recent Soviet Discoveries'', Routledge, ISBN 978-1-317-28225-9.
* Kuzmina, Elena E. (2007): ''The Origin of the Indo-Iranians'', BRILL, ISBN 978-90-474-2071-2.
* Mallory, J. P.; Adams, Douglas Q. (1997): *Encyclopedia of Indo-European Culture*, Taylor & Francis, ISBN 9781884964985.
* Parpola, Asko (1995): «The problem of the Aryans and the Soma: Textual-linguistic and archaeological evidence» i: Erdosy, George: ''The Indo-Aryans of Ancient South Asia: Language, Material Culture and Ethnicity'', Walter de Gruyter, ISBN 978-3-11-014447-5.
* Parpola, Asko (2015): ''The Roots of Hinduism: The Early Aryans and the Indus Civilization'', Oxford University Press, ISBN 978-0-19-022691-6.
Samma hen du fær

***Samma hen du fær*** er et musikkalbum med Narum, utgitt i 2009. Dette er bandets debutalbum.

## Sporliste

# «Såg regnbågån lyste»
# «Når bære sammar'n kjæm»
# «Samma hen du fær»
# «Kolbu»
# «Je veit et stelle»
# «Somme tider»
# «Preludium»
# «Trur dom på orda»
# «Kjinner håss je smelter litt nå»
# «Sjå ut»

## Eksterne lenker
*
Ælt som var søkk borte

***Ælt som var søkk borte*** er et musikkalbum med Narum, utgitt den 22. november 2010. For albumet vant trioen Spellemannprisen 2010 i klassen viser.

## Sporliste
# «Helgøya»
# «Ingen veit åhen vind blæs»
# «Ælt som var søkk borte»
# «En million mil»
# «Når det mørkner på himmal min»
# «Tida skar gi deg helt ændre øvver»
# «Hjærte dæ flyg»
# «Helt slik det var»
# «Nattas kurer»
# «Åssen væg ælt tok»

## Eksterne lenker
*
Hendanes fyr

**Hendanes fyr** er et fyr på Færestrand, sørvest i Vågsøy, Vestland. Det ligger like sør for Kråkenes fyr. Fyret ble bygget i 1914 og automatisert allerede i 1963.

Fyret er et av fire fyr på Vågsøy og det siste som ble bygget på øya. Fyret er bygget i fjellsiden ved innløpet til Kvalheimsvika. Etter at det ble avfolket på 1960-tallet forfalt fyret og i 2005 ble det solgt til staten.

I juli 2013 bestemte Kystverket at dersom ingenting blir gjort med fyret og ingen tar hånd om det, skal det rives. Flere har meldt at de vil hjelpe til, men det er verken blitt solgt eller gitt bort ennå.

## Se også
*Norske fyr

## Eksterne lenker
*
Italia under Sommer-OL 1996

**Italia under Sommer-OL 1996**. 346 sportsutøvere, 242 menn og 104 kvinner fra Italia deltok i 27 sporter under Sommer-OL 1996 i Atlanta. Italia ble sjette beste nasjon med tretten gull-, ti sølv- og tolv bronsemedaljer. Fekteren Giovanna Trillini var landets flaggbærer under åpningsseremonien. 

## Medaljer

## Medaljevinnerne
 
 
## Eksterne lenker
* Resultater og profilside  på sports-reference.com
Saint Lucia under Sommer-OL 2008

**Saint Lucia under Sommer-OL 2008**. Fire sportsutøvere, tre kvinner og en mann, fra Saint Lucia deltok i to sporter, friidrett og svømming under Sommer-OL 2008 i Sydney. Det var fjerde gangen som Saint Lucia deltok i et sommer-OL, de vant ikke noen medaljer. Friidrettsutøveren Levern Spencer var landets flaggbærer under åpningsseremonien. 

## Medaljer

## Friidrett

## Svømming
Stabben fyr

**Stabben fyr** er et ledfyr som ligger på en holme ved innseilingen til Florø i Kinn kommune i Vestland.

Fyret ble satt i drift i 1867. Fyrbygningen er laftet og står på en høy gråsteinsmur og har et lavt taktårn. Tårnet ble bygget høyere i 1905 og det ble da sett inn et 4. ordens linseapparat som fremdeles er i bruk. Fyrstasjonen består av selve fyrbygningen, et naust og en landing som ligger tett samlet på den lille holmen. I 1975 ble fyret automatisert og avbemannet.

Stabben fyrstasjon er en av de mest særpregede fyrstasjonene i landet og bygningene dekker nesten hele holmen. På grunn av dette er fyrstasjonen fredet etter lov om kulturminner.

## Se også
*Norske fyr

## Eksterne lenker
* 
* 
*
Laupstad

:*For grenda med samme navn i Ibestad i Troms, se [[Laupstad (Andørja)]].*

**Laupstad** er et sted i Vågan kommune i Lofoten. Stedet ligger på Austvågøya, innerst i Austnesfjorden. Laupstad har barne- og ungdomsskole og barnehage.

Europavei 10 går gjennom Laupstad, mot kommunesenteret Svolvær og Vest-Lofoten i sørvest, og mot Fiskebøl og Raftsundet i nord og øst. En kort kommunal vei går fra Laupstad til Liland på østsiden av Austnesfjorden.

Kommunegrensa mellom Vågan kommune og Hadsel kommune i Vesterålen går over det lave Higraveidet mellom Laupstad og Austnesfjorden i sør og Higrav og Higravfjorden i nord.

Higravstind (1146 moh.), Lofotens høyeste fjell, ligger på kommunegrensa mellom Vågan og Hadsel, like øst for Laupstad og Higraveidet.

Laupstad IL driver med fotball, ski og turmarsj.

## Eksterne lenker
* Laupstad.com 
* Vågan kommune: Laupstad skole
* Viewlofoten.no: Laupstad (panoramabilde)
Saur-revolusjonen

**Saur-revolusjonen** refererer til det kommunistiske Demokratisk folkeparti sin avsettelse av Mohammed Daoud Khan fra politisk makt i Afghanistan den 27. april 1978 (ifølge muslimsk kalender 8. Safar/Saur). Navnet 'Saur', egentlig safar, refererer til den andre måned i den islamske kalender, og denne måned begynte 21. april.

## Historikk
Begravelsen 19. april 1978 for Mir Akbar Khyber, en prominent parchamsk ideolog som hadde blitt myrdet, tjente som et samlingspunkt for afghanske kommunister. Det er anslått at mellom 10 000 og 30 000 mennesker samlet seg for å høre de rystende talene av Noor Mohammad Taraki og Babrak Karmal. Sjokkert av denne demonstrasjonen av kommunistisk samhold, beordret Daoud Khan arrestasjonen av Khalq-lederne, men han reagerte for sent. Det tok ham en uke å arrestere Taraki og Amin var såvidt plassert i husarrest. Ifølge senere Khalq-dokumentasjon, sendte Amin komplette ordrer for kuppet fra sitt hjem mens det var under bevæpnet vakthold ved hjelp av familiens budbringer. Hæren hadde blitt satt i beredskap 26. april på grunn av et antatt «anti-islamsk» kupp. Flere uten eller med svært løse bånd til Khalq, beveget seg raskt for å hindre sitt eget fall. 

## Nytt styre

27. april 1978 begynte et statskupp med troppebevegelser på den militære basen ved Kabul internasjonale flyplass, vant sakte grunn i løpet av de neste 24 timene mens opprører bekjempet enheter som fremdeles var lojale med Daoud i og rundt hovedstaden. Mohammed Daoud Khan og mesteparten av hans familie ble skutt i presidentpalasset. 231 år med kongelig og republikansk styre av Ahmed Shah Durrani og hans etterfølgere var slutt og tiden for den kommunistiske Demokratiske republikken Afghanistan hadde begynt.

Afghanistans mest populære avis i kommunist-tiden het Saur-revolusjonens sannhet (persisk: Haqiqat-e Inquilab-e Saur). Den var oppkalt etter revolusjonen. Den ble tatt ut av produksjon etter kommunismens fall i landet i 1992, og da Taliban startet sitt islamistiske diktatur i 1996, ble avisen totalforbudt å eie.

## Fotnoter
Kvanhovden fyr

**Kvanhovden fyr** er et fyr som ligger nordvest på Hovden, 15 km nordvest for Florø i Kinn kommune.

Fyret ble opprettet i 1895 og fyrlykta tent 5. november 1895. Fyret hadde i vanlig vekelampe og først i 1932 ble denne oppgradert til en langt kraftigere glødepære. Fyret står på en karakteristisk knaus på Hovden og lyshøyden er 40 meter over havet. 6. januar 1918 gikk «Olga» på grunn i nærheten av fyret.

Etter andre verdenskrig ble det ansatt en fyrassistent og bygd egen assistentbolig. I 1960 fikk fyret to elektriske generatorer. Fra 1968 ble fyret en turnusstasjon. Fyret ble automatisert og avbemannet i 1980.

Fyret eies av Kystverket, men stiftelsen «Over Stokk og Stein» tar seg av vedlikeholdet og driver utleie av fyret med muligheter for overnatting.

## Se også
*Norske fyr

## Litteratur
* Stavang, Harald J.: *Flora – kulturhistorisk vegvisar*. s. 270. Florø 1999.
* Seim, Einar: *Fyrar og farljos*. Udatert, Utrykt.
* Bremanger Sogelag: *Gamalt frå Bremanger*. Førde 1981.

## Eksterne lenker
*
Sarupanlegg

**Sarupanlegg** er en form for kultanlegg fra yngre steinalder.

Betegnelsen kommer fra det første anlegget som ble funnet, ved Sarup på Fyn, Danmark. Det ble datert til ca. 3400 f.Kr. Anleggene består av en stor, avgrenset plass, ofte i form av en forhøyning inngjerdet med palisader. Langs palisadene var det gravd grøfter som etterhvert ble fylt opp. I disse grøftene finnes funn fra kulthandlingene, blant annet menneskeknokler. Funn fra Sarupanlegget oppbevares og stilles ut ved Moesgård Museum rett sør for Århus.

Etter at anlegget ved Sarup ble funnet på midten av 1970-tallet, er flere liknende anlegg funnet i Danmark, etter hvert også videre utover i Nord-Europa og England. De er kjent under termen Sarupanlegg (*Sarup enclosures*). Det første, og hittil eneste, av disse anleggene i Norge ble funnet på Hamresanden ved Kristiansand i 2010.

## Eksterne lenker

* «De døde sjelers landsby», artikkel om program fra NRK om Sarupanlegget